VENDIM
Nr. 229, datë 23.4.2014

Për MIRATIMIN E RREGULLAVE PËR TRANSFERIMIN E MBETJEVE JO TË RREZIKSHME DHE INFORMACIONIT QË DUHET TË PËRFSHIHET NË DOKUMENTIN E TRANSFERIMIT 

Në mbështetje të nenit 100 të Kushtetutës dhe të pikës 11 të nenit 21 të ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar, me propozimin e ministrit të Mjedisit, Këshilli i Ministrave

VENDOSI:

1. Miratimin e rregullave për transferimin në mënyrë profesionale të mbetjeve jo të rrezikshme nga një person te një tjetër brenda territorit të Republikës së Shqipërisë dhe të informacionit që duhet të përfshihet në dokumentin e transferimit.

2. Mbetje jo të rrezikshme klasifikohen mbetjet që nuk shënohen me shenjën yll “*”, të miratuara me vendimin nr. 99, datë 18.2.2005 të Këshillit të Ministrave, “Për miratimin e katalogut shqiptar të mbetjeve”, të cilit më poshtë i referohemi me emërtimin “Katalogu i mbetjeve”.
3. Të gjithë termat e përdorur në këtë vendim kanë të njëjtin kuptim me atë të dhënë nga ligji nr. 10463, datë 22.9.2011, “Për menaxhimin e integruar të mbetjeve”, të ndryshuar.
4. Transferimi i mbetjeve jo të rrezikshme bëhet sipas formatit të dokumentit të transferimit të mbetjeve jo të rrezikshme, të përcaktuar në aneksin 1, bashkëlidhur këtij vendimi.
5. Dokumenti i transferimit të mbetjeve jo të rrezikshme plotësohet për të gjitha hallkat që ndiqen për transferimin e mbetjeve që nga krijimi deri në destinacionin përfundimtar.
6. Dokumenti i transferimit të mbetjeve jo të rrezikshme plotësohet dhe nënshkruhet nga krijuesi i mbetjeve, grumbulluesi, transportuesi dhe pritësi që merr në dorëzim mbetjet, sipas aneksit 1 bashkëlidhur, në aq kopje sa janë personat që nënshkruajnë dokumentin.
7. Dokumenti i transferimit të mbetjeve jo të rrezikshme është i vlefshëm edhe në formë elektronike, nëse është i plotësuar dhe i nënshkruar nga personat e përcaktuar në pikën 6 të këtij vendimi.
8. Përjashtohet nga procedura e zbatimit të këtij vendimi vetëm gjenerimi i mbetjeve shtëpiake.
9. Transporti i mbetjeve jo të rrezikshme bëhet në bazë të kontratës ndërmjet palëve, në të cilën përcaktohet detyrimisht përgjegjësia për rastin e kthimit mbrapsht, pjesërisht ose plotësisht, të mbetjeve nga pritësi, duke plotësuar seksionin C të aneksit 1, bashkëlidhur këtij vendimi.
10. Çdo transfertë e mbetjeve jo të rrezikshme shoqërohet me dokumentin e transferimit të mbetjeve deri në destinacionin përfundimtar dhe të dhënat regjistrohen në Regjistrin e Transfertave Individuale që krijohet për këtë qëllim.
11. Agjencia Kombëtare e Mjedisit krijon Regjistrin Kombëtar të Transfertave të Mbetjeve jo të Rrezikshme.
12. Mënyra e administrimit dhe formati i Regjistrit të Transfertave Individuale dhe formati i Regjistrit Kombëtar të Transfertave të Mbetjeve jo të Rrezikshme miratohen me urdhër të ministrit përgjegjës për mjedisin.
13. Krijuesi, grumbulluesi dhe pritësi i mbetjeve dërgojnë pranë Agjencisë Kombëtare të Mjedisit dhe Inspektoratit Shtetëror të Mjedisit, Pyjeve dhe Ujërave informacion në lidhje me mbetjet jo të rrezikshme të transferuara, të paktën 1 (një) herë në vit.
14. Dokumenti i transferimit përmban kodin unik, i cili përbëhet nga dy pjesë. Pjesa e parë e kodit unik miratohet nga Agjencia Kombëtare e Mjedisit, pas paraqitjes së kërkesës me shkrim nga personi që transferon mbetjet jo të rrezikshme te pritësi. Kërkesa shoqërohet me kopje të ekstraktit të Qendrës Kombëtare të Regjistrimit.
15. Agjencia Kombëtare e Mjedisit miraton pjesën e parë të kodit unik brenda 10 (dhjetë) ditëve pune nga data e paraqitjes së kërkesës.
16. Pjesa e parë e kodit unik është individuale dhe e papërsëritshme për çdo subjekt që transferon mbetje jo të rrezikshme, ndërsa pjesa e dytë e këtij kodi vendoset nga vetë personi që transferon mbetjet te pritësi dhe ndryshon për çdo transfertë.
17. Përcaktimi i kodit unik bëhet sipas metodologjisë së dhënë në aneksin 2, bashkëlidhur këtij vendimi.
18. Agjencia Kombëtare e Mjedisit krijon një bazë të dhënash për kodet unike, si pjesë të Regjistrit Kombëtar të Transfertave të Mbetjeve jo të Rrezikshme.
19. Mospërmbushja e detyrimeve të përcaktuara në këtë vendim dhe në aneksin 1, bashkëlidhur këtij vendimi, përbëjnë kundërvajtje administrative dhe dënohen sipas përcaktimeve të nenit 62 të ligjit nr. 10463, datë 22.9.2011, “Për menaxhimin e integruar të mbetjeve”, të ndryshuar.
20. Ngarkohen Agjencia Kombëtare e Mjedisit dhe Inspektorati Shtetëror i Mjedisit, Pyjeve dhe Ujërave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Edi Rama



Aneksi 1
Formati i dokumentit të transferimit të mbetjeve jo të rrezikshme

Për t’u përdorur për transferimin vetëm të mbetjeve jo të rrezikshme brenda territorit të Republikës së Shqipërisë

	Seksioni A. Krijuesi i mbetjeve/ grumbulluesi/ NJQV/ transportuesi/ agjenti/ tregtari 

	Kodi unik i dokumentit të dorëzimit 
(për t’u plotësuar nga krijuesi i mbetjes)

	1. Cili nga të poshtëshënuarit jeni ju? (zgjidh një ose më shumë kuti)

	a. Krijuesi i mbetjeve
	
	b. Grumbullues i mbetjeve
	

	2. Zotërues i lejes së mjedisit: 
	

	Tipi i lejes së mjedisit (A, B apo C) e:
Krijuesit 

Grumbulluesit

	
	a. Numri i lejes së mjedisit e krijuesit

b. Numri i lejes së mjedisit e grumbulluesit
	

	3. - Emri i personit fizik/juridik që është krijues i mbetjeve (me shkronja të mëdha shtypi)
- Adresa dhe numri NIPT
- Nënshkrimi i personit përgjegjës (emër, mbiemër, firmë)
- Data e nënshkrimit
	

	4. - Emri i personit fizik/juridik që është grumbullues i mbetjeve (nëse ka) 
- adresa dhe numri NIPT
- nënshkrimi i personit përgjegjës (emër, mbiemër, firmë)
- data e nënshkrimit
	

	5. - Emri i personit fizik/juridik që është agjent ose tregtar i mbetjeve (nëse ka) 
- Adresa dhe numri NIPT
- Nënshkrimi i personit përgjegjës (emër, mbiemër, firmë)
- Data e nënshkrimit
	

	6. Transportues i licencuar për mbetjet (nëse ka) (emri i personit fizik/juridik me SHKRONJA TË MËDHA SHTYPI dhe numri NIPT)
	

	Nëse ka licencë III.2.B, numri i licencës
	

	Nr. i regjistrimit të automjetit (targa)
	

	Nënshkrimi i transportuesit
	

	Data e nisjes
	

	Ora e nisjes
	



	Seksioni B. Përshkrimi i mbetjeve (për t’u plotësuar nga krijuesi)

	1. Përshkrimi i mbetjeve:
	

	

	2. Kodi i Katalogut Shqiptar të Mbetjeve:
	

	3. Sasia e mbetjeve (e shprehur në kg ose litër):
	

	4. Ku ruhen apo magazinohen mbetjet 
	

	Të hapura
	
	Në thasë
	
	Në kosh metalik të hapur
	
	Në kontejner metalik cilindrik 
	
	Në cisternë
	

	Të tjera (lutemi përshkruajini):
	

	5. Numri i thasëve, kontejnerëve, koshave, cisternave e të tjera:
	

	6. Pesha e thasëve, kontejnerëve, koshave, cisternave e të tjera:
	



	Seksioni C. Personi që merr në dorëzim mbetjet (pritësi)

	1. Emri i plotë (SHKRONJA TË MËDHA SHTYPI)
	

	2. Emri - adresa dhe numri NIPT i kompanisë 
	

	3. Tipi i lejes së mjedisit (A, B apo C):
	
	Numri i lejes së mjedisit 
	

	4. Nr. i licencës III.2.B
	

	4. Nënshkrimi i pritësit (emër, mbiemër, firmë)

	5. Data e marrjes në dorëzim 

	6. Për t’u plotësuar nga pritësi në rast refuzimi të pjesshëm ose të plotë të mbetjeve

	Arsyet e refuzimit:

	Kodi i mbetjes së refuzuar sipas Katalogut të Mbetjeve
Sasia e mbetjes/eve të refuzuar

	Data e refuzimit dhe nënshkrimi (emër, mbiemër, firmë)

	7. Për t’u plotësuar nga personi që merr mbrapsht mbetjet e refuzuara (krijuesi/ grumbulluesi/ tregtari/ agjenti)

	Data dhe ora e marrjes në dorëzim të mbetjeve të refuzuara

	Nënshkrimi (emër, mbiemër, firmë)

	Seksioni D. Destinacioni i mbetjeve (për t’u plotësuar nga pritësi)

	1. A shkojnë mbetjet për: (plotësoni vetëm një kuti)

	Rikuperim (jepni numrin R nga aneksi II i ligjit nr. 10463, datë 22.9.2011, “Për menaxhimin e integruar të mbetjeve”
	

	Lendfill (D 5)
	

	Incinerim (D 10)
	

	Operacione të tjera asgjësimi (jepni numrin D nga aneksi I i ligjit nr. 10463, datë 22.9.2011, “Për menaxhimin e integruar të mbetjeve”
	



	Seksioni C. Deklarata e paratrajtimit (për t’u plotësuar nga pritësi)

	VKM nr. 452, datë 11.7.2012, “Për lendfillin e mbetjeve”, përcakton trajtimin, si: proces fizik, termik apo biologjik (përfshirë seleksionimin) që ndryshon karakteristikat e mbetjeve me qëllim pakësimin e vëllimit apo natyrës së rrezikshme të tyre, lehtëson trajtimin apo rrit rikuperimin e tyre. 
Pjesa C plotësohet vetëm në rastet kur mbetjet asgjësohen në lendfill. 

	1. Cilat materiale janë veçuar nga këto mbetje (vendosni shenjën √ në kutitë e duhura)?

	Letër
	
	Karton
	
	Metale
	
	Qelq
	
	Plastikë
	

	Dru
	
	Ushqim
	
	Të kompostueshme
	
	Mbetje nga pajisje elektrike, elektronike
	
	Bateri
	

	Të tjera
	
	

	2. Cila është përqindja e vëllimit origjinal total të mbetjeve që janë asgjësuar?

	Më pak se 5%
	
	5% deri në 25%
	

	25% deri në 50%
	
	50% deri në 75%
	
	Më shumë se 75%
	

	Cilat procese janë përdorur për të ndarë apo trajtuar këto mbetje apo informacione të tjera që mund të ndihmojnë në trajtimin apo asgjësimin e mbetjeve.
Nëse mbetjet nuk janë trajtuar, lutemi deklaroni përse: 



	Seksioni D. Vendi i transferimit 

	1. Adresa e vendit të transferimit/pikës së grumbullimit:

	

	

	2. Data e transferimit:
	

	3. Koha e transferimit
(për transferimet e shumëfishta, jepni datat e ndërmjetme)
	




Aneksi 2
Metodologjia e përcaktimit të kodit unik të dokumentit të transferimit

Kodi unik i dokumentit të transferimit të mbetjeve jo të rrezikshme përbëhet nga dy pjesë.
A. Pjesa e parë e kodit unik përmban 7 karaktere, nga të cilat 3 të parat janë shkronja dhe pjesa tjetër janë numra natyrorë. 3 shkronjat e para janë inicialet e personit fizik ose juridik ose akronimi i emrit të subjektit. 4 numrat fillojnë me 0001 për subjektin që kërkon i pari pajisjen me kodin unik. Më pas vazhdohet me vendosjen e numrave në rend rritës: 0002; 0003; e në vazhdim.
Shembuj: 
a) Nëse personi i parë që kërkon pranë AKM-së të pajiset me kodin unik është Elmaz Kujtim Latifi, pjesa e parë e kodit unik do të jetë: EKL0001. 
b) Nëse personi i dytë, që kërkon pranë AKM-së të pajiset me kodin unik, është subjekti General Equipments Albania, pjesa e parë e kodit unik do të jetë: GEA0001.
B. Pjesa e dytë e kodit unik përmban 4 numra, nga të cilët, 2 numrat e parë tregojnë vitin në të cilin kryhet transferta dhe 2 numrat e tjerë tregojnë numrin e transfertës që po kryhet. Pjesa e dytë e kodit unik vendoset nga vetë transferuesi i mbetjeve.
Shembuj:
Nëse person i shembullit “a” më lart transferon mbetjet në datën xx.xx.2014 dhe është transferta e parë për vitin kalendarik 2014, pjesa e dytë e kodit unik do të jetë: 1401. Kodi unik në këtë rast do të jetë: EKL00011401.
Nëse person i shembullit “a” më lart transferon mbetjet në datën xx.xx.2014 dhe është transferta e dytë për vitin kalendarik 2014, pjesa e dytë e kodit unik do të jetë: 1402. Kodi unik në këtë rast do të jetë: EKL00011402.
Nëse person i shembullit “b” më lart transferon mbetjet në datën xx.xx.2015 dhe është transferta e parë për vitin kalendarik 2015, pjesa e dytë e kodit unik do të jetë: 1501. Kodi unik në këtë rast do të jetë: GEA00011501.
Nëse person i shembullit “b” më lart transferon mbetjet në datën xx.xx.2015 dhe është transferta e dytë për vitin kalendarik 2015, pjesa e dytë e kodit unik do të jetë: 1502. Kodi unik në këtë rast do të jetë: GEA00011502.
